समय आने पर देवकी के गर्भ से एक पुत्र उत्पन्न हुआ। कंस को दिए वचन का पालन करते हुए वसुदेव जी ने उसे कंस के हवाले कर दिया। उस बालक के सौन्दर्य को देख कर कंस मुग्ध हो गया। साथ ही वसुदेव को अपने वचन के प्रति निष्ठावान देखकर वह बहुत प्रसन्न हुआ। बालक को लौटाते हुए उसने वसुदेव से कहा -"आप इस नन्हे सुकुमार को अपने घर ले जाइये। इससे मुझे कोई डर नहीं है। आकाशवाणी के अनुसार मेरी मृत्यु तो देवकी के आठवें पुत्र से से होगी। फिर मैं इसका वध क्यों करूँ?" "जैसी आपकी इच्छा"- कहकर वसुदेव जी उस बालक को लेकर आशंकित मन से अपने घर लौट गए.